Перамога на раённым этапе дадала сямейнаму “калектыву” жадання змагацца, захапіла пошукам новых ідэй. Чаго варты адзін толькі вясельны каравай на лазовых ражнах, без якога раней не абыходзілася ні адна шлюбная цырымонія. Клубніцы, як брэнд Лунінеччыны, прадстаўляліся ў выглядзе варэння і свежых ягад, што ў восеньскую пару вельмі здзівіла прысутных. На фоне багатага ўраджаю садавіны і агародніны зіхацелі яркія прыгожыя вышыванкі.